Diari Oficial de la Generalitat Valenciana


Sumari del DOGV 8213, del 16-01-2018 (2018/313)

RESOLUCIÓ de 28 de desembre de 2017, de rectificació de la Resolució de 17 de novembre de 2017, de la directora general d'Habitatge, Rehabilitació i Regeneració Urbana, de la convocatòria per a la concessió de les ajudes del Programa de suport a la implantació d'informe d'avaluació d'edificis, convocades mitjançant la Resolució de 22 de maig de 2017, de la Conselleria d'Habitatge, Obres Públiques i Vertebració del Territori.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8213

Data del DOGV
:   16-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/313


Data del document
:   28-12-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 28 de desembre de 2017, de rectificació de la Resolució de 17 de novembre de 2017, de la directora general d'Habitatge, Rehabilitació i Regeneració Urbana, de la convocatòria per a la concessió de les ajudes del Programa de suport a la implantació d'informe d'avaluació d'edificis, convocades mitjançant la Resolució de 22 de maig de 2017, de la Conselleria d'Habitatge, Obres Públiques i Vertebració del Territori. [2018/313]  
Antecedents de fet  
1. En data 28 de novembre de 2017 es va publicar en el Diari Oficial de la Generalitat Valenciana la Resolució de la directora general d'Habitatge, Rehabilitació i Regeneració Urbana, de data 17 de novembre de 2017, per la qual es concedeixen les ajudes a la implantació de l'informe d'avaluació d'edificis convocades mitjançant una resolució de la Conselleria d'Habitatge, Obres Públiques i Vertebració del Territori.  
  
Les esmentades ajudes estan regulades en l'Ordre 7/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de suport a la implantació de l'informe d'avaluació d'edificis.  
2. Després de la firma i publicació en el Diari Oficial de la Generalitat Valenciana, s'ha observat un error de fet, consistent en el fet que un dels expedients d'ajudes no té consignades les quantitats que li corresponen en concepte d'ajudes, tant del Ministeri de Foment com de la Generalitat.  
L'expedienten en què s'ha produït l'error de fet, és el número 46 V05/1R/0673/2017/250/, instat per la Comunitat de Propietaris carrer José Aguilar, número 20, de la localitat de València, amb NIF X43869719, i en l'esmentada resolució d'ajudes de data 17 de novembre de 2017 no consten els imports de les ajudes que els corresponen, tant de la Generalitat com del Ministeri de Foment, i que ascendeixen a 48 euros i 120 euros, respectivament.  
3. Reunit l'òrgan col·legiat, en altres assumptes, en l'acta de 5 de desembre de 2017, integrat per les persones establides en la base catorzena de l'Ordre 7/2017, de 21 d'abril, s'adopta l'acord d'elaborar proposta de resolució de rectificació de la directora general d'Habitatge, Rehabilitació i Regeneració Urbana, per a incloure en l'expedient 46/V05/1R/0673/2017/250 les ajudes que li corresponen.  
  
  
Fonaments de dret  
1. És competent per a resoldre la directora general d'Habitatge, Rehabilitació i Regeneració Urbana, tant pel que estableix la base setena de l'Ordre 7/2017, de 21 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajuda a la implantació de l'informe d'avaluació d'edificis, com pel que disposa el Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
  
2. Segons estableix l'article 109.2 de la Llei 39/2015, d'1 d'octubre, del procediment administratiu comú de les administracions públiques, les administracions públiques podran rectificar en qualsevol moment els errors materials, de fet o aritmètics existents en els seus actes, d'ofici o a instància dels interessats.  
Establit això, vista la proposta de resolució de data 5 de desembre de 2017, la Llei 39/2015, d'1 d'octubre, del procediment administratiu comú de les administracions públiques, i la resta de legislació aplicable de manera general i pertinent, resolc:  
  
Únic  
Rectificar la Resolució de data 17 de novembre de 2017, d'ajudes a la implantació de l'informe d'avaluació d'edificis, de manera que en l'expedient d'informe d'avaluació d'edificis número 46/V05/1R/0673/2017/250, instat per la Comunitat de Propietaris carrer José Aguilar, número 20, de la localitat de València, amb NIF Y55284320, consten les ajudes que efectivament els corresponen de la Generalitat i del Ministeri de Foment, i que ascendeixen a 48 euros i 120 euros, respectivament.  
  
Contra la present resolució, que posa fi a la via administrativa, es pot interposar potestativament un recurs de reposició davant de la consellera d'Habitatge, Obres Públiques i Vertebració del Territori, en el termini d'un mes comptat des de l'endemà de la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptat des de l'endemà de la publicació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
  
València, 28 de desembre de 2017. La directora general d'Habitatge, Rehabilitació i Regeneració Urbana: Rebeca Torró Soler.